Hayrettin Karaca 1926 senesinde Bandırmada dünyağa keldi. Babası Hocazade Halil Efendi, anası Zehra hanım olıp ekevide qırımtatar muaciri edi. Litseyni bitirgen soñ ailesin triqo-örme işiniñ başına keçip, onı Türkiyeniñ eñ müim sanayı şirketlerinden birevi yaptı. Lâkin onıñ maqsadı sanayıcı olmaq yerine topraqnen oğraşmaq edi. Bu sebepnen işini ailesine devretip, Yalovadaki Karaca Arboretumnı qurdı. Bu vaqıtta bu yerni dünyadaki alay botanikçiler bileler. 14000 çeşit özümlik barındırğan bu yer aynı zamanda telükedeki türler içün bir ösümlik qoruma yeri. Hannover Universitetinden Ekologiya professorı Franz H. Meyer Hayrettin Karacadan ""Şimdige qadar iç bulay özüniñ çıqarın tüşünmeden özüni insanlığın faydasına çalışmağa adağan birevnen rastlaşmadım."" dep ayta. Hayrettin Karaca TEMA (Türkiye Erozyonla Mücadele, Ağaçlandırma ve Doğal Varlıkları Koruma Vakfı) Vaqfınıñ temelcilerindendir. Ösümlik toplamaq ğayesinen Türkiyeni qarış-qarış dolaşqan Hayrettin Karaca, eroziya meselesini ebatlarını körgende, mevzunıñ müimligini er keske añlatmaq ve qavratmaq kerekgenine qarar berdi. Topraq eroziyasına qarşı tırışuvı sebebiynen “Erezyon Dede” , “Topraq Baba” dep añılıp başlandı. Soñki vaqıtlarda tüketim iqtisadına qarşı turuşı, onıñ bir diger içtimaiy oğraşı. Sade yetkeni qadar tüketmeni er yaqa caymağa tırışa. Üstündeki cartı urbalarınen eñ müim toplaşuvlarğa qatıla. Bu oğraşlarından soñ oña Türkiyeniñ Gandisi dep aytıp başlandı.

Nova Odesa (ukraince Нова Одеса) - Ukrainanıñ Mıkolayiv vilâyetinde bir şeer. Nova Odesa rayonınıñ merkezi. Ealisiniñ sayısı 12 410 kişi (2011 senesi).

Daşqın Gülmemmed-oğlu Gülmemmedov (azerice: Daşqın Gülməmməd-oğlu Gülməmmədov, gürcice: დაშგინ გულმამედ–ოკლი გულმამედოვი) - Gürcistan Azerbaycanlıları Milliy Assambleyası Prezdenti.

Boztorğay (Calandrella brachydactyla) - Alaudidae (ötücü quşlar) familiyasından bir quş türüdür. Tarlaquşu da dep biline. Ğağaları ince-süyrü uçlu ve quvatlıdır. Boyu 14 sm-ge yaqın ola bile. Yuvasını yerge, tarlalarğa, yılğalarğa yasay. Kevdesiniñ üstü boz-qaverenki ve yolaqlı, astı beyaz ola. Bazılarında tot renki tac bardır. Tohum ve böcek aşap beslene. Köcüci degildir, ekseriyetnen tarlalarda yaşay. Boztorğay, adı uşasada torğaydan farqlı familiyadandır.

Qızılqut (ukraince Заводське, Червоний Кут, Кизилкут, rusça Заводское, Красный Кут) — Qırımnıñ Yedi Quyu rayonında bir köydir. Ealisiniñ sayısı 238 kişi (2001 senesi).

Bruney, resmiy adı Bruney Darü's-Selâm Devleti (malayca Brunei, Negara Brunei Darussalam) - cenüp-şarqiy Asiyadaki Borneo adasındaki bir memleket.